ધન : આ રાશિના જાતકો ધન રાશિના હોવાથી ઇન્કમ ટેક્ષવાળાથી સાવધ રહેવું. શક્ય હોય તો ધર્મ પરિવર્તન, જાતિ પરિવર્તન, હૃદય પરિવર્તનની માફક રાશિ પરિવર્તન કરી શકાતું હોય તો જોઈ લેવું. ઉડતા વિમાન સામે જોવું શુકનિયાળ નથી. શનિની પનોતી છે, પણ હળવી છે. ગુટખા ખાતા હોય તો તત્કાળ એનો ત્યાગ કરીને, ગુટખાના તોરણ પહેરી એકવાર સસરાને પગે લાગી આવવાથી પનોતીમાં રાહત રહેશે. જેને સસરો જ નથી એના માટે ભવિષ્યપુરાણમાં બીજી કોઈ જોગવાઈ નથી. બ્રહ્મદેવતાઓ ગુટખા ‘ટચ’ કરતાં ન હોઈ, એમને દાનમાં આપવાની ચેષ્ટા કરીને પાપમાં પડવું નહીં. વૃધ્ધો માટે આગામી વર્ષ ખૂબ જ સુંદર છે. કોઈને પણ હોસ્પીટલમાં જવાના બિલકુલ સંજોગો નથી. પણ યમરાજની મુલાકાતો વધશે. ચેતીને રહેવું. બારણામાં કોઈ જગ્યાએ ‘ભલે પધારો’ ના પાટિયા કે લખાણ લખેલા હોય તો તાબડતોડ દુર કરવા. અને આંખો ખુલ્લી રાખીને ઊંઘવું.